open-index/open-wikipedia-markdown huggingface dataset:
Simon P. Hughes, Jr.

**Simon P. Hughes, Jr.** (14. huhtikuuta 1830 Smithin piirikunta, Tennessee – 29. kesäkuuta 1906 Little Rock, Arkansas) oli yhdysvaltalainen lakimies ja demokraattisen puolueen poliitikko.

Yhdysvaltain sisällissodassa Hughes osallistui sotaan upseerina Etelävaltioiden puolella. Hän yleni sodan aikana everstiluutnantiksi.

Hughes oli Arkansas'n kuvernööri kahden kauden ajan vuosina 1885–1889. Häntä edelsi James Henderson Berry ja seurasi James Philip Eagle. Kuvernöörikauden jälkeen Hughes valittiin Arkansas'n korkeimman oikeuden tuomariksi.

Hughes kuoli Little Rockissa vuonna 1906.

## Lähteet
James Philip Eagle

**James Philip Eagle** (10. elokuuta 1837 Mauryn piirikunta, Tennessee – 20. joulukuuta 1904 Little Rock, Arkansas) oli yhdysvaltalainen demokraattisen puolueen poliitikko, joka toimi vuosina 1889–1893 Arkansas'n kuvernöörinä.

Eagle syntyi Tennesseessä ja muutti varhaisella iällä Arkansas'han. Hän istui Arkansas'n edustajainhuoneessa vuosina 1873–1874 ja myöhempinä vuosina vielä kahdesti uudelleen.

## Lähteet
William Meade Fishback

**William Meade Fishback** (5. marraskuuta 1831 Virginia – 9. helmikuuta 1903) oli yhdysvaltalainen demokraattisen puolueen poliitikko ja lakimies.

Fishback syntyi Virginiassa ja opiskeli lakia Virginian yliopistossa, josta valmistui vuonna 1855. Hän muutti Illinoisiin ja vuonna 1858 Arkansas'n Greenwoodiin. Hän oli Yhdysvaltain sisällissodassa eversti. 

William Meade Fishback toimi Arkansas’n kuvernöörinä vuosina 1893–1895. Häntä edelsi James Philip Eagle ja seurasi James Paul Clarke. 

## Lähteet
James Paul Clarke

**James Paul Clarke** (18. kesäkuuta 1854 – 1. lokakuuta 1916) oli yhdysvaltalainen lakimies ja demokraattisen puolueen poliitikko.  

Clarke syntyi Mississippissä, opiskeli lakia ja valmistui Virginian yliopistosta 1878. Hän istui Arkansas’n edustajainhuoneessa vuosina 1886–1888 ja senaatissa sen jälkeen vuoteen 1892. Hän toimi Arkansas’n kuvernöörinä vuosina 1895–1897.  

Clarke istui Yhdysvaltain senaatissa vuodesta 1903 lokakuuhun 1916, jolloin hän kuoli Arkansas'n Little Rockissa. Hän oli vuodesta 1913 kuolemaansa asti senaatin *[[President pro tempore (Yhdysvaltain senaatti)|president pro tempore]]*.

## Lähteet
Daniel Webster Jones

**Daniel Webster Jones** (15. joulukuuta 1839 – 25. joulukuuta 1918) oli yhdysvaltalainen demokraattisen puolueen poliitikko. Hän toimi Arkansas'n 19. kuvernöörinä vuosina 1897–1901. 

Jones syntyi Teksasissa, mutta muutti jo vuonna 1840 perheineen Arkansas'han. Hän opiskeli lakia ja oli viimeinen Arkansas'n kuvernöörinä toiminut Yhdysvaltain sisällissodan veteraani. 

Jones kuoli joulukuussa 1918 ja tuli haudatuksi Oakland Cemeteryyn Little Rockiin.

## Lähteet
Jefferson Davis (kuvernööri)

**Jefferson Davis** (6. toukokuuta 1862 – 3. tammikuuta 1913) oli yhdysvaltalainen demokraattisen puolueen poliitikko. Hän toimi Arkansas'n kuvernöörinä vuosina 1901–1907 ja kuului Yhdysvaltain senaattiin vuodesta 1907 kuolemaansa.

Davis syntyi Arkansas'ssa ja opiskeli lakia. Hän oli kahdesti naimisissa ja sai kaksitoista lasta.

## Lähteet
John Sebastian Little

**John Sebastian Little** (14. maaliskuuta 1851 – 29. lokakuuta 1916) oli yhdysvaltalainen demokraattisen puolueen poliitikko.

Little opiskeli lakia ja istui Yhdysvaltain edustajainhuoneessa vuosina 1894–1907. Hän toimi vuonna 1907 Arkansas'n kuvernöörinä. Häntä edelsi Jefferson Davis ja seurasi John Isaac Moore.

Littlen väitetään olleen ensimmäinen Sebastianin piirikunnassa syntynyt poika. Hän meni 4. tammikuuta 1877 naimisiin Elizabeth Jane Irwinin kanssa ja sai viisi lasta. Hän kuoli Little Rockissa. 

## Lähteet
Nostovoimakeskiö

**Nostovoimakeskiö** tarkoittaa ilma-aluksen pituusakselilla sitä pistettä, josta nostovoimavektorin katsotaan lähtevän, eli sitä pituusakselin pistettä, johon nostovoima on keskittynyt. Nostovoimakeskiön paikka voidaan laskea laskemalla yhteen kaikkien ylöspäin ja alaspäin vaikuttavien voimien summat ja määrittämällä suurimman nostovoiman paikka.

Nostovoimakeskiötä ei tule sekoittaa painopisteeseen, joka puolestaan on se piste, jossa ilma-alus on tasapainossa kaikkien kolmen akselin suhteen.

Koneen stabiliteetin kannalta nostovoimakeskiö on erittäin tärkeä, sillä sen ja painopisteen suhteen määritetään stabiliteettimatriisin ominaisarvot. Lentokone on stabiili pituusakselilla, mikäli nostovoimakeskiö on painopisteen takana, ja pystyakselilla, mikäli nostovoimakeskiö on painopisteen yläpuolella (mitä suurempi siiven V-kulma, sitä stabiilimpi kone on, sillä V-kulma nostaa nostovoimakeskiön paikkaa ylöspäin). Mitä edempänä painopiste on nostovoimakeskiön suhteen pituusakselilla, sitä vaikeampaa on konetta saada sakkaamaan tai syöksykierteeseen, mutta sitä heikompi on myös koneen nousunopeus.
John Isaac Moore

**John Isaac Moore** (7. helmikuuta 1856 – 18. maaliskuuta 1937) oli yhdysvaltalainen demokraattisen puolueen poliitikko. Hän syntyi Mississippissä ja valmistui Arkansas'n yliopistosta vuonna 1881. 

Moore valittiin lukuisia kertoja Arkansas'n edustajainhuoneeseen ja senaattiin. Hänestä tuli Arkansas'n kuvernööri John Sebastian Littlen erottua vuonna 1907. Moorea seurasi Xenophon Overton Pindall. 

## Lähteet
Xenophon Overton Pindall

**Xenophon Overton Pindall** (21. elokuuta 1873 – 2. tammikuuta 1935) oli yhdysvaltalainen lakimies ja demokraattisen puolueen poliitikko. Hän toimi Arkansas'n kuvernöörinä vuosina 1907–1909.

Pindallin kaupunki Arkansas'ssa on nimetty entisen kuvernöörin mukaan.

## Lähteet
Jesse M. Martin

**Jesse M. Martin** oli yhdysvaltalainen demokraattisen puolueen poliitikko. Hän toimi Arkansas'n tilapäisenä kuvernöörinä kolme päivän ajan Xenophon Overton Pindallin kauden päätyttyä vuonna 1909.

## Lähteet
George Washington Donaghey

**George Washington Donaghey** (1. heinäkuuta 1856 – 15. joulukuuta 1937, Little Rock) oli yhdysvaltalainen demokraattisen puolueen poliitikko. Hän toimi Arkansas'n 22. kuvernöörinä vuosina 1909–1913.

Donaghey syntyi Louisianassa kuusilapsiseen perheeseen.

## Lähteet
Joseph Taylor Robinson

**Joseph Taylor Robinson** (26. elokuuta 1872 – 14. heinäkuuta 1937) oli yhdysvaltalainen demokraattisen puolueen poliitikko. 

Robinson syntyi Lonokessa, Arkansas'ssa. Hän istui vuodesta 1913 Yhdysvaltain senaatissa ja oli vuonna 1928 ehdolla Yhdysvaltain varapresidentiksi. Yhdysvaltain edustajainhuoneeseen hän oli päässyt jo vuonna 1903.

Robinson opiskeli Arkansas'n ja Virginian yliopistoissa. Hän toimi vuonna 1913 Arkansas'n kuvernöörinä, mutta erosi virastaan.

## Lähteet
William Kavanaugh Oldham

**William Kavanaugh Oldham** (20. toukokuuta 1865 Richmond, Kentucky – 6. toukokuuta 1938 Pettus, Arkansas) oli yhdysvaltalainen demokraattisen puolueen poliitikko. Oldham työskenteli yhden kauden ajan Arkansas’n senaatissa vuosina 1911–1913 ja oli samalla senaatin puhemies. Tämän aseman vuoksi hän toimi Arkansas’n tilapäisenä kuvernöörinä kuuden päivän ajan vuonna 1913, kun varsinainen kuvernööri Joseph T. Robinson erosi virastaan kesken kauden.

## Lähteet
Yli-ihminen

**Yli-ihminen** ( ) on saksalaisen filosofi Friedrich Nietzschen määrittelemä ihannekuva, jossa henkisesti korkeatasoinen yksilö toteuttaa mahdollisimman tehokkaasti kaikkia niitä moraalisia ja esteettisiä mahdollisuuksia, jotka nykyinen kasvatusperinne ja arvomaailma tukahduttavat. Yli-ihmisen ihanne ei siis voi toteutua täydellisenä tai toteutuu vasta tulevaisuudessa. Nietzschen mukaan ihminen syntyy ihmisenä vasta kun pystyy luomaan itse omat arvonsa ja norminsa. Näin nihilismi voidaan ylittää. Nietzschen yli-ihmisen vastakohta oli viimeinen ihminen (). Nietzschen oppi yli-ihmisestä voidaan tiivistää lausumaksi: hyvää on kaikki, mikä kohottaa vallantuntoa, ja onni on tunto siitä, että valta kasvaa.

Yli-ihminen on mahdollisesti Nietzschen filosofian eniten kiinnostusta herättäneitä käsitteitä. Nietzsche esitteli käsitteen kirjassaan *[[Näin puhui Zarathustra]]* (1883). Varsinkin myöhemmässä ajattelussaan Nietzsche vaati, että nykyihmisen on uhrattava oma moraalinsa ja onnensa luodakseen edellytykset paremman ja kehityskykyisemmän henkisen ihmistyypin synnylle. 

## Yli-ihminen ja natsit

Nietzschen filosofinen ajattelu on usein juuri yli-ihmisen käsitteen takia yhdistetty kansallissosialismiin. Jotkut korkea-arvoiset natsijohtajat, mukaan lukien filosofi Alfred Baeumler, ihannoivat joitain Nietzschen filosofian osia ja sovittivat yli-ihmisen käsitteen omiin näkymyksiinsä ylivertaisesta arjalaisesta rodusta, joka oli kaikkia muita rotuja parempi. Vastaavasti alempina pidetyt kansat nimettiin ali-ihmisiksi, jonka käsite ei Nietzschellä esiinny. Nietzsche itse tunsi nationalismin täysin vieraaksi ja huolimatta siitä, että hän ajoittain tarkasteli ihmisyyttä ”rodun” käsitteen kautta, elämäänsä ja omia kirjoituksiaan käsittelevässä myöhäisteoksessa *Ecce homo* hän torjui suorasanaisesti darwinistiset tai rodulliset tulkinnat yli-ihmisestä – ja antisemitismiä, joka oli natsien rotuopissa ja koko ideologiassa hyvin keskeistä, Nietzsche pilkkasi toistuvasti erittäin kärkkäästi, jopa ad hominem -argumentein. Hänen luomansa yli-ihmisen käsitekin poikkesi täysin natsien ihanteesta – yli-ihminen oli hänelle tavoiteltava ihannekuva, eikä suinkaan kukaan yksittäinen elävä ihminen. Nietzsche ei pitänyt itseään, eikä hahmoaan Zarathustraa yli-ihmisenä. Yli-ihmisen piirteitä hän näki menneisyydessä esimerkiksi Johann Wolfgang von Goethessä ja Leonardo da Vincissä.

## Katso myös
* Uskon ritari, Kierkegaardin käsite
* Transhumanismi

## Lähteet
Junius Marion Futrell

**Junius Marion Futrell** (14. elokuuta 1870 – 20. kesäkuuta 1955) oli yhdysvaltalainen demokraattisen puolueen poliitikko. 

Futrell opiskeli lakia Arkansas'n yliopistossa. Hän istui Arkansas'n edustajainhuoneessa vuosina 1896–1904. Hän toimi Arkansas'n tilapäisenä kuvernöörinä vuonna 1913. Myöhemmin hän hoiti kuvernöörin virkaa kaksi täyttä kautta vuosina 1933–1937.

Futrell oli syyskuusta 1893 naimisissa Tera A. Smithin kanssa ja sai kuusi lasta. Hän kärsi aivohalvauksen vuonna 1948 ja kuoli kesäkuussa 1955 ehtimättä koskaan toipua täysin.

## Lähteet
George Washington Hays

**George Washington Hays** (23. syyskuuta 1863 Camden, Arkansas – 15. syyskuuta 1927 Little Rock, Arkansas) oli yhdysvaltalainen demokraattisen puolueen poliitikko ja lakimies. Hays toimi Arkansas'n kuvernöörinä vuosina 1913–1917.

Hays syntyi Camdenissa, Arkansas'ssa. Hän opiskeli lakia ja palasi kuvernöörinvirkansa jälkeen lakialalle. Hän kuoli Little Rockissa kärsittyään keuhkokuumeesta ja influenssasta. Hänet on haudattu Camdeniin. 

## Lähteet
Thomas Chipman McRae

**Thomas Chipman McRae** (21. joulukuuta 1851 – 2. kesäkuuta 1929) oli yhdysvaltalainen lakimies ja demokraattisen puolueen poliitikko, joka toimi Arkansas’n kuvernöörinä vuosina 1921–1925. Hän istui Yhdysvaltain edustajainhuoneessa 1885–1903. 

McRae oli joulukuusta 1874 naimisissa Amelia Ann Whiten kanssa ja sai kuusi tytärtä sekä kolme poikaa.

## Lähteet
Tom Jefferson Terral

**Thomas Jefferson "Thomas" Terral** (21. joulukuuta 1882 Union Parish, Louisiana – 9. maaliskuuta 1946) oli yhdysvaltalainen demokraattisen puolueen poliitikko, joka toimi Arkansas'n 27. kuvernöörinä vuosina 1925–1927. Terral pyrki jatkokaudelle, mutta häntä ei valittu uudelleen, minkä jälkeen Terral vetäytyi politiikasta. Häntä edelsi kuvernöörinä Thomas Chipman McRae ja seurasi John Ellis Martineau.

## Lähteet
Freestyle (yhtye)

**Freestyle** oli lyhytikäinen ruotsalainen yhtye 1980-luvun alussa. Yhtyeen alkuperäiseen kokoonpanoon kuului Tommy Ekman, Christer Sandelin, Gigi Hamilton, Joakim Hagleitner, Anders Uddberg ja Kayo. Kayo lähti yhtyeestä ennen sen läpimurtoa ja hänet korvasi Diane Corinne Söderholm. Yhtyeen kuuluisimpia hittejä ovat karaokepiireissäkin tunnetuksi tullut "Vill ha dej" sekä "Fantasi", "Ögon som glittrar" ja "Rider omkring". "Vill ha dej" (kirjoitetaan myös muodossa "Vill ha dig") oli Ruotsin singlelistan kärjessä viisi perättäistä viikkoa ja sen versioi vuonna 1998 myös toinen ruotsalainen artisti, Drömhus. Freestyle hajosi vuonna 1983, ja Tommy Ekman, Christer Sandelin ja Gigi Hamilton perustivat yhtyeen Style.

Vuonna 2009 Freestylen albumi *Fantasi* (1981) pääsi mukaan kirjaan *Tusen svenska klassiker*, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.

## Diskografia
### Albumit
* *Fantasi* (1981) #1
* *Modiga Agenter* (1982) #13
* *10* (1990) #47

### Kokoelmat
* *Guldkorn-Den Kompletta Samlingen* (1998) #2
* *Golden Hits/2CD* (1998)

### Singlet
* *Take Me Home* (1980)
* *Running Away* (1980)
* *Vill Ha Dej/I Want You* (1980) #1
* *Fantasi* (1981) #13
* *Rider Omkring* (1981)
* *Nära Dej* (1981)
* *Bubblar* (1981)
* *Är Det Värt...* (1981)
* *One More Ride/Fantasy* (1981)
* *Ögon Som Glittrar* (1982) #3
* *Att Leka Med Känslor* (1982)
* *Modiga Agenter/Vill Du Ha En Del Av Min Sommar* (1982) #13
* *Mission Impossible/Hard To Handle* (1982)
* *Fingers In Motion* (1983)
* *Musiken Gör Mig Vild/Nattens Dockor* (1983)
* *Fantasi/10* (1991)
* *C&N Medley '98/DJ Promotion* (1998)
* *Fantasi '98* (1998) #37
* *Ögon Som Glittrar '98* (1998)

## Lähteet
* Freestyle diskografia Hitparad-sivustolla 
* [Free Style](http://www.discogs.com/artist/Free+Style+(2)) Discogs-sivustolla 
### Viitteet
Charles Hillman Brough

**Charles Hillman Brough** (9. heinäkuuta 1876 – 26. joulukuuta 1935) oli yhdysvaltalainen demokraattisen puolueen poliitikko. Hän toimi Arkansas'n osavaltion 25. kuvernöörinä vuosina 1917–1921. Brough syntyi Mississippissä ja kuoli Washington (DC):ssä. Hänet on haudattu Little Rockiin.

## Lähteet
*
Lanu-puisto

**Lanu-puisto** on Lahden Kariniemenpuistossa sijaitseva veistospuisto, jossa on 12 kuvanveistäjä Olavi Lanun suurta betonista valettua veistosta.

Puisto rakennettiin neljän vuoden aikana vuosina 1989–1992. Siellä on sekä varta vasten puistoon suunniteltuja veistoksia että aikaisempien teosten uudempia versioita. Tuhansia työtunteja vaatineessa veistosten valamisessa oli apuna Lahden taideinstituutin opiskelijoita. Veistokset valettiin betoniin Renkomäen sorakuopassa. Veistokset on suunniteltu sulautumaan ympäröivään luontoon: niiden väritys muistuttaa luonnonkiveä ja veistosten sallitaan sammaloitua.

Lanu-puisto sijaitsee Kariniemessä Kariniemenmäen länsirinteellä. Lahden satamasta on mahdollista nousta kävellen ylös mäelle. Mäen päällä sijaitsevalle pysäköintialueelle vievä tie on suljettu yleiseltä liikenteeltä puomilla; huonosti liikkuvat pääsevät tarvittaessa bussilla pysäköintialueelle. Veistokset sijaitsevat yhtä lukuun ottamatta pysäköintialueelle johtavan tien ja pysäköintialueen oikealla puolella (Vesijärven puoleisella rinteellä). Veistokset on sijoitettu valaistujen jalankulkukäytävien varrelle. 

Kariniemenpuisto on suojeltu lehtometsä. Vehreällä alueella on 15 puulajia, muun muassa metsälehmus. Alueella on sinivuokkoja, näsiää ja konnanmarjaa. Kariniemenmäen sisään on louhittu Kariniemen jätevedenpuhdistamo.

## Teokset

Tiedosto:Olavi Lanu Paju 1989.JPG|*Paju*, 1989.
Tiedosto:Olavi Lanu Kanto 1989.JPG|*Kanto*, 1989,
Tiedosto:Olavi Lanu Keko 1989.JPG|*Keko*, 1989.
Tiedosto:Olavi Lanu - Harmaa tammikuu.JPG|*Harmaa tammikuu*, 1990.
Tiedosto:Olavi Lanu Rankakasa 1990.JPG|*Rankakasa*, 1990.
Tiedosto:Olavi Lanu Kaari 1990.JPG|*Kaari*, 1990.
Tiedosto:Olavi Lanu Kaksi kiveä 1991.JPG|*Kaksi kiveä*, 1991.
Tiedosto:Olavi Lanu Tuki 1991.JPG|*Tuki*, 1991.
Tiedosto:Olavi Lanu Iso kivi 1991.JPG|*Iso kivi*, 1991.
Tiedosto:Olavi Lanu Hellä kivi 1992.JPG|*Hellä kivi*, 1992.
Tiedosto:Olavi Lanu Läpi harmaan kiven 1992.JPG|*Läpi harmaan kiven*, 1992.
Tiedosto:Olavi Lanu Kierteinen puu 1992.JPG|*Kiertynyt puu*, 1992.
Tiedosto:Olavi Lanu Kivellä 1994.JPG|*Kivellä*, 1994.
Tiedosto:Olavi Lanu Kolme figuuria 1994.JPG|*Kolme figuuria*, 1994.

Lähde

## Lähteet
* 
* 

### Viitteet

## Aiheesta muualla
*
Japanilainen koulupuku

**Japanilaisia koulupukuja** (, kirj. oppilaspuku) käytetään lähes kaikissa japanilaisissa kouluissa, sekä julkisissa että yksityisissä. Usein alakoulun luokilla ei kuitenkaan käytetä vielä koulupukua. Puvut ovat saaneet vaikutteita eurooppalaisista laivaston univormuista ja myöhemmin länsimaisista koulupuvuista. 

Tyttöjen perinteinen koulupuku on merimiespuku (), johon kuuluu valkoiset sukat, kengät ja mekko.

Pojat käyttävät gakurania () tai tsume-eriä (), joka on yleensä musta tai tummansininen pystykauluksinen univormu. On myös tummanvihreitä gakuraneja. Puvun takki on napitettava. Napeissa on tunnus, joka vaihtelee eri kouluissa.

Koulupuku on useissa japanilaisissa kouluissa pakollinen. Koulupuku on ollut tavanomainen osa japanilaista elämää jo vuosikymmeniä, ja se on yleinen vaatekappale japanilaisilla manga-hahmoilla.
Maleiinihappo

**Maleiinihappo** on orgaaninen yhdiste (dikarboksyylihappo), joka on normaaliolosuhteissa olomuodoltaan kiinteää, valkoisia kiteitä. Sen kemiallinen kaava on C4H4O4 ja rakennekaava HOOCCH=CHCOOH. Maleiinihaposta käytetään myös nimityksiä *cis-1,2-etyleenidikarboksyylihappo*, *maleenihappo* ja *(Z)-buteenidihappo*.

Maleiinihapon moolimassa on 116,1&nbsp;g/mol, sulamispiste 131&nbsp;°C ja se hajoaa alle kiehumispisteensä 135&nbsp;°C:ssa. Aineen tiheys on 1,59&nbsp;g/cm3 ja CAS-numero 110-16-7. Maleiinihapon liukoisuus veteen (25&nbsp;°C) on 78&nbsp;g/100&nbsp;ml.

Maleiinihappo hajoaa kuumentuessaan ja palaessaan, jolloin muodostuu hyvin ärsyttäviä huuruja, jotka sisältävät maleiinianhydridiä (C4H2O3, CAS-numero 108-31-6). 

1,2-etyleenidikarboksyylihapon cis-trans-isomeriassa maleiinihappo on molekyylin cis-isomeeri ja fumaarihappo vastaavan molekyylin trans-isomeeri. Nämä aineet ovat yksinkertaisimpia tyydyttymättömiä dikarboksyylihappoja.

Maleiinihapon ionimuoto, esterit ja suolat ovat maleaatteja.

## Valmistus ja käyttö
Ensimmäisen kerran maleiinihappoa syntetisoitiin vuonna 1834 kuumentamalla omenahappoa. Maleiinihappoa valmistetaan nykyään pääasiassa hydrolyysin avulla maleiinianhydridistä. Yhdistettä käytetään polyesterihartsien, muovien pehmentimien, pinta-aktiivisten aineiden, voiteluaineiden ja eräiden hyönteismyrkkyjen kuten kaptaanin ja malationin valmistuksessa. 

## Ympäristö- ja terveysvaikutukset

Lyhytaikainen altistuminen aineelle voi aiheuttaa voimakasta silmien, ihon ja hengitysteiden ärsytystä. Toistuva tai pitkäaikainen altistuminen aineelle voi aiheuttaa ihotulehduksen sekä  vaikutuksia munuaisissa.

## Lähteet

## Aiheesta muualla

*
*PubChem: Maleic acid 
*Human Metabolome Database: Maleic acid 
*Food Component Database (FooDB): Maleic acid 
*DrugBank: Maleic Acid 
*Toxin and Toxin Target Database (T3DB): Maleic acid 
*KEGG: Maleic acid 
*ChemBlink: Maleic acid 
*Dr. Duke's Phytochemical and Ethnobotanical Databases: Maleic-acid
PikkuKili

**PikkuKilin elämyspiha** on Lieksan Kelvässä sijaitseva kotieläinpuisto ja matkailuyritys. Matkaa PikkuKiliin Lieksan keskustasta on noin 40 kilometriä ja Joensuusta noin 70 kilometriä.

PikkuKili perustettiin vuonna 1993. Käytössä on kuuden hehtaarin alue, jossa on yli 200 eläintä. Perinteisten kotieläinten lisäksi nähtävillä on muun muassa villisikoja, poroja, aaseja, muuleja, strutsi, riikinkukkoja ja miniponi. 

Paikka on suunniteltu kokonaisuudessaan liikuntarajoitteisia ajatellen. 

Uintimahdollisuus on tekolammessa. 22 metriä korkeasta näkötornista voi ihailla Pohjois-Karjalan kaunista vaaramaisemaa, Pielistä ja Kolia.

## Lähteet
Rillirata

**Rillirata** on kapearaiteisen rautatien kevyin muoto. Yleensä rilliradalla tarkoitetaan sahoille ja muille pienehköille teollisuuslaitoksille rakennettuja kapealla raideleveydellä rakennettuja ratoja, joita ei ole tarkoitettukaan varsinaiseen liikennöintiin, vaan ainoastaan painavien kuormien siirtelyn helpottamiseen. Rilliradat rakennettiin yleensä kiskosta, jonka massa on 7–10&nbsp;kg metriä kohden. Radoilla käytettiin pääasiassa kaksiakselisia avovaunuja, joissa ei yleensä ollut kytkinlaitteita, vaan ainoastaan silmukat mahdollista hevos-, traktori- tai vinssivetoa varten. Joillakin radoilla oli omatekoisia lähinnä jatkojohdon välityksellä voimansa saaneita jonkinlaisia sähkövetureita, mutta ne olivat harvinaisia. Suurinta osaa rilliratavaunuista liikuteltiin miesvoimin työntämällä, eikä vaunuissa yleensä ole jarruja. Haarukkatrukit tai vastaavilla laitteilla varustetut traktorit syrjäyttivät rilliradat suurelta osin 1970-luvun alussa.

## Katso myös
* Luettelo Suomen kapearaiteisista rautateistä
* Metsärautatie

## Lähteet
*
John Ellis Martineau

**John Ellis Martineau** (2. joulukuuta 1873 – 6. maaliskuuta 1937) oli yhdysvaltalainen demokraattisen puolueen poliitikko. Hän toimi Arkansas'n osavaltion kuvernöörinä vuosina 1927–1928. 

Martineau syntyi Missourissa Sarah Hetty Lambin ja Gregory Martineaun pojaksi. Hän valmistui Arkansas'n yliopistosta ja muutti vuonna 1897 Little Rockiin. Poliittisen uransa ohessa hän vaikutti lakialalla.

Martineau meni 24. huhtikuuta 1909 naimisiin Ann H. Mitchellin kanssa. Vaimo kuoli kuuden vuoden kuluttua, ja Martineau meni vuonna 1919 uusiin naimisiin Mabel Erwin Pittman Thomasin kanssa. 

Martineau oli ehdolla kuvernööriksi ensimmäistä kertaa vuonna 1924. Häntä edelsi Tom Jefferson Terral ja seurasi Harvey Parnell. Martineaun kuoleman 63-vuotiaana aiheutti influenssaepidemia. Hänet on haudattu Little Rockiin.

## Lähteet
* http://encyclopediaofarkansas.net/encyclopedia/entry-detail.aspx?entryID=113
Potenssivapaa luku

Algebrassa ja lukuteoriassa yksikäsitteisen tekijöihinjakoalueen *R* alkiota *r* sanotaan  **''n''-potenssivapaaksi**, jos se ei ole jaollinen epätriviaalin alkion *m* *n*:nnellä potenssilla. Tämä tarkoittaa sitä, että jokainen *s*, jolle s^n\mid r, on R:n yksikkö. Erityisesti jos *n* on kaksi, kutsutaan *r*:ää **neliövapaaksi**.
Christian Malcolm

**Christian Malcolm** (s. 3. kesäkuuta 1979 Cardiff) on brittiläinen pikajuoksija.

Malcolm voitti 1997 nuorten EM-kisoissa kultaa 200 metrin juoksussa ja 4 x 100 metrin viestijuoksussa sekä hopeaa 100 metrin juoksussa. Seuraavana vuonna hän voitti nuorten maailmanmestaruuden 100 metrillä ajalla 10,12 ja 200 metrillä ajalla 20,44. Samana vuonna hän juoksi toiseksi Kansainyhteisön kisoissa 200 metrillä ajalla 20,29, joka oli uusi nuorten Euroopan ennätys. Hänet valittiin vuoden 1998 parhaaksi junioriyleisurheilijaksi. Vuonna 2000 hän voitti sisäratojen EM-kultaa 200 metrillä ja sijoittui viidenneksi Sydneyn olympialaisissa ajalla 20,23. Seuraavana vuonna Malcolm voitti MM-hopeaa Lissabonin sisäratojen MM-kisoissa ja karsiutui samoissa kisoissa 60 metrillä. Edmontonin ulkoratojen MM-kisoissa hän oli 100 metrillä kuudes ajalla 10,11 ja 200 metrillä viides ajalla 20,22. Kauden lopussa hän oli GP-finaalissa 200 metrillä neljäs.

Malcolm aloitti kauden 2002 voittamalla sisäratojen EM-hopeaa 200 metrillä. Hän juoksi samana vuonna Kansainyhteisön kisoissa kahdeksanneksi ja Münchenin EM-kisoissa neljänneksi. 2003 hän oli toinen Euroopan cupissa, mutta karsiutui Pariisin MM-kisoissa välierissä. Seuraavana vuonna hän voitti Euroopan cupin ja karsiutui Ateenan olympialaisissa välierissä. Malcolm voitti jälleen Euroopan cupin vuonna 2005. Helsingin MM-kisoissa hän karsiutui 200 metrin välierissä, mutta oli mukana voittamassa pronssia pikaviestissä. Vuonna 2006 Malcolm karsiutui Kansainyhteisön kisoissa 100 metrin alkuerissä. Hän voitti samana vuonna Euroopan cupin superliigan.

Malcolm juoksi avausosuuden Britannian joukkueessa, joka sai pronssia Osakan 2007 MM-kilpailujen 4&nbsp;×100&nbsp;metrin viestissä. Pekingin olympialaisissa 2008 hän oli viides 200 metrillä ajalla 20,40. Barcelonan EM-kilpailuissa 2010 hän sai samalla matkalla hopeaa ajalla 20,38 vain sadasosan kilpailun voittaneelle Christophe Lemaitrelle hävinneenä. Delhin Kansainyhteisön kisoissa hän sai 200 metrillä pronssia ajalla 20,52. Daegun MM-kisoissa 2011 ja Lontoon olympialaisissa 2012 hän karsiutui 200 metrin välierissä.

Malcolm on Britannian yleisurheilumaajoukkueen päävalmentaja.  

## Ennätykset
* 100 metrin juoksu: 10,09 (2001)
* 200 metrin juoksu: 20,08 (2001)

## Lähteet
* 
### Viitteet
Harvey Parnell

**Harvey Parnell** (28. helmikuuta 1880 – 16. tammikuuta 1936) oli yhdysvaltalainen demokraattisen puolueen poliitikko, joka toimi Arkansas'n osavaltion 29. kuvernöörinä vuosina 1928–1933.

Parnell pääsi Arkansas'n edustajainhuoneeseen vuonna 1919 ja senaattiin 1923. Hän kuoli Little Rockissa kärsittyään kaksi sydänkohtausta.

## Lähteet
Mekrijärven tutkimusasema

**Mekrijärven tutkimusasema** on aiempi Itä-Suomen yliopiston erillislaitos Ilomantsissa, Mekrijärven kylässä Mekrijärven rannalla. Aseman vuonna 1924 valmistuneessa päärakennuksessa (Yliopistontie 4, Ilomantsi) on aiemmin toiminut myös Mekrijärven koulu. Joensuun yliopisto osti kiinteistön Ilomantsin kunnalta vuonna 1973 ja perusti sinne tutkimusaseman. Yliopisto päätti sulkea tutkimusaseman alkukesällä 2015 tekemällään päätöksellä ja luopua Mekrijärven tutkimusaseman  toiminnoista 2016 loppuun mennessä. 

Tutkimusasemaa käytettiin erityisesti metsätieteiden ja biologian kenttäopetukseen sekä kokeelliseen kenttätutkimukseen. Metsäalaa tutkimusasemalla oli yli 300 hehtaaria. Asemalla järjestettiin myös seminaareja ja kokouksia. Tutkimusaseman vastuulla oli myös Museoviraston omistaman Sissolan tilan hoito. Tutkimusaseman pihapiirissä sijaitseva Sissola oli 1800-luvulla eläneen runonlaulaja Simana Sissosen kotitalo.

Kesällä 2017 uutisoitiin Mekrijärven tutkimusaseman myymisestä yksityiselle ilomantsilaiselle yritykselle, Megrin Matkailu Oy:lle. 

## Lähteet

## Aiheesta muualla
* Esimerkkejä Mekrijärven tutkimusasemaan liittyvistä tieteellisistä artikkeleista  (scholar.google.com)
* Megrin Matkailu (facebook.com)
Benjamin Travis Laney

**Benjamin Travis Laney, Jr.** (25. marraskuuta 1896 – 21. tammikuuta 1977) oli yhdysvaltalainen demokraattisen puolueen poliitikko.

Laney syntyi Camdenissa, Arkansas'ssa. Hän toimi synnyinkaupunkinsa pormestarina vuosina 1935–1939. Hän oli vuosina 1945–1949 Arkansas'n kuvernööri. Laney haki kuvernööriksi uudelleen vuoden 1950 vaaleissa, mutta ei tullut enää valituksi. 

Laney kuoli sydänkohtaukseen Magnoliassa ja tuli haudatuksi Camdeniin.

## Lähteet
Mekrijärvi

**Mekrijärvi** voi tarkoittaa seuraavia:

* Mekrijärvi, järvi Ilomantsissa
* Mekrijärvi, kylä Ilomantsissa
* Mekrijärven tutkimusasema, Itä-Suomen yliopiston metsätieteiden ja biologian tutkimuslaitos Ilomantsin Mekrijärvellä
Lansford Spence

**Lansford Spence** (s. 15. joulukuuta 1982 Hanover, Jamaika) on jamaikalainen pikajuoksija.

Spence voitti Pan-Amerikan kisoissa 2003 kultaa 4&nbsp;×&nbsp;400 metrin viestissä. Hän voitti 2005 Jamaikan mestaruuden 400 metrin juoksussa. Samana vuonna hän karsiutui Helsingin MM-kisoissa 400 metrin välierissä ajalla 47,20. 4&nbsp;×&nbsp;400 metrin viestissä hän oli mukana voittamassa MM-pronssia. Kansainyhteisön kisoissa 2006 hän juoksi henkilökohtaisessa kilpailussa kahdeksanneksi ajalla 45,79 ja viestissä oli mukana voittamassa pronssia. Pekingin olympialaisissa 2008 hän juoksi kahdeksanneksi sijoittuneessa Jamaikan pitkän viestin joukkueessa.

Spence jäi kesällä 2009 Jamaikan mestaruuskilpailuissa kiinni piristeen käytöstä yhdessä Marvin Andersonin, Yohan Blaken, Allodin Fothergillin ja Sheri-Ann Brooksin kanssa. Brooksia lukuun ottamatta he saivat kolmen kuukauden kilpailukiellon.

Spence saavutti Delhin Kansainyhteisön kisoissa 2010 hopeaa sekä 200 metrillä ennätyksellään 20,49 että 4&nbsp;×&nbsp;100 metrin viestissä. Daegun MM-kilpailuissa 2011 hän juoksi 4×400 metrin viestin alkuerissä Jamaikan joukkueessa. Loppukilpailussa toisella kokoonpanolla juossut joukkue sijoittui kolmanneksi.

Pan-Amerikan kisoissa Guadalajarassa 2011 hän sijoittui 200 metrillä toiseksi.

## Henkilökohtaiset ennätykset
* 200 metrin juoksu: 20,33 (2011)
* 400 metrin juoksu: 44,77 (2005)

## Lähteet
Etelä-Afrikan lippu

**Etelä-Afrikan lippu** on Etelä-Afrikan kansallistunnus vaakunan, moton ja kansallislaulun ohella. Siitä on käytetty myös nimitystä *yhtenäisyyden ja toivon lippu*. Se otettiin käyttöön 27. huhtikuuta 1994, ensimmäisten vapaiden vaalien ja apartheidin päättymisen jälkeen. Uusi kansallislippu edustaa Etelä-Afrikan uutta demokraattista hallintoa. Lipun suhteet ovat 2:3.
 

## Nykyinen lippu
Etelä-Afrikan uudesta lipusta päätettiin helmikuussa 1993 Johannesburgin World Trade Centerissä alkaneessa monipuoluekokouksessa, johon osallistui kaikkiaan 26 eri ryhmittymää. Kokouksessa päästiin lopulta 18. marraskuuta yhteisymmärrykseen uuden perustuslain viimeisistäkin pykälälistä, joissa sovittiin muun muassa maan uudesta lipusta ja kansallislaulusta *[[Nkosi Sikelel' iAfrika]]*, joka laulettiin rinnan vanhan *[[Die Stem van Suid Afrika]]n* kanssa.

Etelä-Afrikan lipun värit ovat kulta, musta, punainen, sininen, valkoinen ja vihreä. Siinä on vaakasuoraan käännettyä y-kirjainta muistuttava kuvio, joka "avautuu" lipputangon suuntaan siten, että sinne jää kultareunuksinen musta kolmio. Se on tuttu vuonna 1984 käyttöön otetusta, virallisesta Etelä-Afrikan presidentin tunnuksesta. Lipun ylälaitaan jäävä kiilamainen nelikulmainen tila on valkoisella rajattuna punainen, ja vastaava tila alareunassa myös valkoisella rajattuna sininen. Tämä punavalkosinisyys muistuttaa buureille rakkaasta Alankomaiden lipusta. Tangonpuoleisesta alakulmasta lähtevän haaran ja tangonpuoleisesta yläkulmasta lähtevän haaran yhdistyminen (y:mäinen kuvio) kuvastaa vanhojen traditioiden ja erilaisten voimien yhdistymistä yhteiseen tulevaisuuteen. Y-kuviota ylhäältä ja alhaalta myötäilevät kapeat valkoiset raidat tuovat mieleen brittiväestölle rakkaan Union Flagin. Lippu oli alun perin tarkoitettu vain viisivuotiseksi siirtymäajaksi, mutta sitä pidettiin niin taidokkaana, että se jätettiin pysyväksi. Vaakunallisia lippuja lukuun ottamatta lippu on toinen maailman monivärisimmistä valtion lipuista. Myös Etelä-Sudanin lipussa on kuusi väriä. 

## Entinen lippu

Etelä-Afrikan aikaisempi, vuonna 1928 käyttöön otettu lippu oli alkujaan muodostettu Hollannin Itä-Intian kauppakomppanian lipusta. Kauppakomppanian lipussa oli keskellä kauppakomppanian tunnus, jonka paikalle Etelä-Afrikan lipussa sijoitettiin pienoiskoossa kolme lippua: Yhdistyneen kuningaskunnan lippu (*Union Jack*), joka sisältyi yleensä muidenkin Kansainyhteisön maiden lippuihin, joskin tässä lipussa se oli ylösalaisin, sekä Oranjen vapaavaltion ja Transvaalin liput, joista Oranjen lippu oli pystyasennossa. Lippu pysyi sellaisenaan käytössä senkin jälkeen, kun Etelä-Afrikka vuonna 1961 erosi Kansainyhteisöstä.

## Lähteet
* Kimmo Kiljunen: *Maailman maat, liput ja historia*. Helsinki: Into 2013 

### Viitteet

## Katso myös
* Etelä-Afrikan sateenkaarilippu
Carl Edward Bailey

**Carl Edward Bailey** (8. lokakuuta 1894 – 23. lokakuuta 1948) oli yhdysvaltalainen lakimies ja demokraattisen puolueen poliitikko. Hän toimi Arkansas'n osavaltion kuvernöörinä vuosina 1937–1941. 

Bailey syntyi Missourissa ja kuoli sydänkohtaukseen 54-vuotiaana. Hänet on haudattu Little Rockiin.

## Lähteet
Homer Martin Adkins

**Homer Martin Adkins** (15. lokakuuta 1890 – 26. helmikuuta 1964) oli yhdysvaltalainen demokraattisen puolueen poliitikko. Hän toimi Arkansas'n kuvernöörinä vuosina 1941–1945.

Adkins oli koulutukseltaan farmaseutti. Hän meni vuonna 1921 naimisiin Estelle Smithin kanssa. Parilla ei ollut lapsia.

## Lähteet
Sid McMath

**Sidney Sanders "Sid" McMath** (14. kesäkuuta 1912 Columbian piirikunta, Arkansas – 4. lokakuuta 2003) oli yhdysvaltalainen demokraattisen puolueen  poliitikko, joka toimi Arkansas'n kuvernöörinä vuosina 1949–1953. Häntä edelsi Benjamin Travis Laney ja seurasi Francis Cherry.

Poliittisen uransa lisäksi McMath oli lakimies sekä toisen maailmansodan veteraani.

## Lähteet
Francis Cherry

**Francis Adams Cherry** (5. syyskuuta 1908 Fort Worth, Texas – 15. heinäkuuta 1965) oli yhdysvaltalainen demokraattisen puolueen poliitikko.

Cherry syntyi Fort Worthissa, Teksasissa, ja kasvoi Oklahomassa, josta hän valmistui high schoolista. Hän jatkoi opintojaan Oklahoma A&M Universityssä (nykyinen Oklahoman osavaltionyliopisto) ja valmistui Arkansas'n yliopistosta vuonna 1936.

Cherry muutti Jonesboroon ja toimi vuosina 1953–1955 Arkansas'n kuvernöörinä. Hän kuoli Jonesborossa.

## Lähteet
Orval Faubus

**Orval Eugene Faubus** (7. tammikuuta 1910 – 14. joulukuuta 1994) oli yhdysvaltalainen demokraattisen puolueen poliitikko. Hän toimi vuosina 1955–1967 kaikkiaan kuusi kautta Arkansas'n kuvernöörinä. Faubus tunnetaan erityisesti vuoden 1957 aikeistaan estää yhdeksän tummaihoisen teini-ikäisen opiskelun Little Rock Central High Schoolissa. Tapaus herätti suurta huomiota tiedotusvälineissä, ja jazzbasisti Charles Mingus sävelsi tapahtuman innoittamana jazzstandardin ”Fables of Faubus”.

Faubus kuoli eturauhassyöpään 84-vuotiaana.

## Lähteet
Misa

**Misa** (**Misse**) on Latviassa Kuurinmaalla sijaitseva pieni joki Väinäjoen ja Lielupen välissä. Misa ohittaa Jelgavan kaupungin sen pohjoispuolelta ja virtaa Tirulin suoalueen halki. Jelgavan pohjoispuolella Misa laskee Iecavaan, joka laskee myöhemmin Lielupeen.

Ensimmäisessä maailmansodassa Saksan keisarikunnan 8. armeijan ja sen Jelgavan ryhmän miehittämä kaista kulki Tirulsoiden halki. Suomalaisista vapaaehtoisista muodostettu Jääkäripataljoona 27 taisteli Misajoen varrella kesällä 1916. Tuota vaihetta käsittelevässä suomalaisessa kirjallisuudessa joesta käytetään yleisesti nimitystä Misse-joki tai Misse. 
## Katso myös
* Asemasota Misajoella

## Lähteet
* 
*
* 
### Viitteet

## Kirjallisuutta
* 
* 

## Aiheesta muualla
Winthrop Rockefeller

**Winthrop Rockefeller** (1. toukokuuta 1912 – 22. helmikuuta 1973) oli yhdysvaltalainen republikaanisen puolueen poliitikko. Hän toimi Arkansas'n kuvernöörinä vuosina 1967–1971. Hän palveli toisessa maailmansodassa vuosina 1941–1945.

Rockefeller syntyi New Yorkissa ja kuoli syöpään Kalifornian Palm Springsissä 1973. Hänen isänsä oli John D. Rockefeller, Jr.

## Lähteet
Dale Bumpers

**Dale Leon Bumpers** (12. elokuuta 1925 Charleston, Arkansas – 1. tammikuuta 2016 Little Rock, Arkansas) oli yhdysvaltalainen lakimies ja demokraattisen puolueen poliitikko. Hän toimi Arkansas’n kuvernöörinä vuosina 1971–1975 ja istui Yhdysvaltain senaatissa sen jälkeen vuoteen 1999.    

Bumpers syntyi Arkansas’n Charlestonissa. Hän palveli vuosina 1943–1946 Yhdysvaltain merijalkaväessä ja valmistui Northwestern University School of Law’sta vuonna 1951. 

## Lähteet
M/S Finnpulp (2002)

**M/S Finnpulp** () Ro Ro I Mill Ab:n omistama ja suomalaisen Finnlines-rahtivarustamon operoima ro-ro-rahtialus. Alus on rakennettu vuonna 2002 Nanjingin kaupungissa Kiinassa. Laivan bruttovetoisuus on 25&nbsp;654 GT ja nettovetoisuus 7&nbsp;696 NT. Kuollutta painoa (aluksen kantavuus) on 11&nbsp;746 tonnia. Aluksen jääluokitus on 1A, eli se pystyy useimmissa jääolosuhteissa kulkemaan yksin. *Finnpulp* on rekisteröity Suomen lipun alle ja sen kotisatama on Helsinki. 

Finnpulpin sisaraluksia ovat M/S Finnmill, Finnbreeze, Finnsea, Finnsky, Finntide, Finnsun, M/S Tor Corona, M/S Tor Hafnia, M/S Tor Finonia ja M/S Tor Jutlandia.

## Käyttöhistoria
Alus suunniteltiin alun perin kastettavaksi *Finncarrier* -nimellä. 

Helmikuussa 2002 alus luovutettiin englantilaisen Nordic Forest Terminalsin omistukseen, joka rekisteröi sen Yhdistyneen kuningaskunnan lipun alle. Kotisatamaksi tuli maan pääkaupunki Lontoo. Samana päivänä alus myös aikarahdattiin Finnlines Cargo Servicen liikenteeseen. 23. maaliskuuta 2002 Finnpulp aloitti liikennöinnin reitillä Helsinki–Kotka–Lyypekki–Rauma. 

28. helmikuuta 2008 Finnlines ilmoitti ostavansa aluksen. Toukokuussa alus luovutettiin Finnlines Scandinavia Ltd:n haltuun. Myöhemmin toukokuussa Ro Ro I Mill Ab osti aluksen ja rekisteröi sen Ruotsin lipun alle. Kotisatamaksi tuli Malmö. 

## Lähteet

## Aiheesta muualla
*Finnpulpista Finnlinesin sivuilla
*Fakta om Fartyg – M/S Finnpulp 
*Finnish Maritime index 04-05 (kirja)
David Pryor

**David Hampton Pryor** (29. elokuuta 1934 – 20. huhtikuuta 2024) oli yhdysvaltalainen demokraattisen puolueen poliitikko. Hän syntyi Camdenissa Arkansasissa Susan Newtonin ja William Edgar Pryorin pojaksi ja valmistui Arkansasin yliopistosta.

Pryor istui Arkansasin edustajainhuoneessa vuosina 1960–1966 ja sen jälkeen vuoteen 1973 Yhdysvaltain edustajainhuoneessa. Hän toimi Arkansasin kuvernöörinä 1975–1979. Hän istui sen jälkeen Yhdysvaltain senaatissa vuoteen 1997.

Myös Pryorin poika Mark Pryor (s. 1963) on menestynyt politiikassa.

## Lähteet
Petritš

**Petritš** () on kaupunki Bulgariassa Blagojevgradin alueella, lähellä Belasitsa-nimistä vuorta. Kaupungin asukasluku on 28&nbsp;902 ja koko Petritšin kunnan asukasluku on 54&nbsp;006 (2011). Kaupunki sijaitsee lähellä Bulgarian ja Kreikan rajaa.

## Lähteet

## Aiheesta muualla

*Petritš, tietoa ja valokuvia
Bob C. Riley

**Bob Cowley Riley** (18. syyskuuta 1924 – 16. helmikuuta 1994) oli yhdysvaltalainen demokraattisen puolueen poliitikko, joka toimi Arkansas'n kuvernöörinä yhdentoista päivän ajan vuonna 1975. Riley käytti mustaa silmälappua sodassa menettämänsä silmän päällä.

Riley syntyi Little Rockissa ja valmistui Arkansas'n yliopistosta. Hän istui Arkansas'n edustajainhuoneessa vuosina 1947–1951. 

## Lähteet
Valeri Kubasov

**Valeri Nikolajevitš Kubasov** (, 7. tammikuuta 1935 Vjazniki – 19. helmikuuta 2014 Moskova) oli neuvostoliittolainen kosmonautti. Hän lensi lentoinsinöörinä Sojuz 6- ja Sojuz 19 -lennoilla ja oli Interkosmos-ohjelman Sojuz 36 -lennon päällikkö. Hän osallistui Mir-avaruusaseman suunnitteluun. Hän siirtyi kosmonauttitehtävistä eläkkeelle maaliskuussa 1993. Hän oli sen jälkeen Energija-yhtiön varajohtajia.

## Lähteet

## Aiheesta muualla

* spacefacts.de: elämäkerta 
* Encyclopedia Astronautica: elämäkerta
Boycott (albumi)

**Boycott** on suomalaisen rockyhtye Boycottin debyyttialbumi. Se julkaistiin vuonna 1987.
Albumi on julkaistu myös Melodija-merkin alla Neuvostoliitossa vuonna 1988.

## Kappaleet
**A-puoli**
# 
# 
# 
# 
# 

**B-puoli**
# 
# 
# 
# 
# 

**CD-bonus**
# 

## Muusikot
* Tommi Läntinen – laulu
* Ari "Hombre" Lampinen – kitara, urut
* T. T. Oksala – kitara, urut
* Stenka Määttänen – basso
* Marko Kainulainen – rummut
* Pepe Ahlqvist – huuliharppu
* Heikki Keskinen – saksofoni
* Jouni Kannisto – saksofoni
* Jari Hongisto – pasuuna
* Juha Ketola – trumpetti
* The Mules – taustalaulu
Tuone Udaina

**Tuone Udaina** (italiaksi *Antonio Udina*, k. 10. kesäkuuta 1898) oli viimeinen dalmaattia eli dalmatian kieltä puhunut henkilö. Dalmaatti ei ollut Udainan äidinkieli, mutta hän oli oppinut kielen kuunnellessaan vanhempiensa puhuvan dalmatiaa keskenään. Kielitieteilijä Matteo Bartoli tallensi Udainan puhumaa kieltä vuonna 1897. Udaina ei ollut paras mahdollinen haastateltava, sillä hän ei ollut puhunut dalmaattia kahteen vuosikymmeneen. Lisäksi hän oli kuuro ja hampaaton.

Tuone Udaina työskenteli parturina ja häntä kutsuttiinkin nimellä ”Burbur” (’parturi’ dalmaatiksi). Udaina sai surmansa anarkistin tekemässä pommiattentaatissa kesäkuussa 1898, jolloin dalmatian kieli sammui lopullisesti.
Carl Bernstein

**Carl Bernstein** (s. 14. helmikuuta 1944 Washington, D.C.) on yhdysvaltalainen journalisti ja kirjailija. Hän toimi *[[The Washington Post]]* -sanomalehden reportterina vuosina 1966–76 ja toi työtoverinsa Bob Woodwardin kanssa esille niin sanotun Watergate-murtoskandaalin, joka johti presidentti Richard Nixonin eroon. Bernstein sai yhdessä Woodwardin kanssa Watergate-uutisoinnistaan useita palkintoja, muun muassa arvostetun Pulitzerin vuonna 1973.

Bernstein jätti työnsä Washington Postissa vuonna 1976 toimiakseen itsenäisenä kirjoittajana. Hän on sittemmin julkaissut useita politiikkaa käsitteleviä kirjoja.

## Lähteet
Solid Base

**Solid Base** on ruotsalainen eurodancemusiikkia esittävä yhtye. Solid Base julkaisi ensimmäiset singlensä vuonna 1994 . Yhtyeen laulajina toimivat Thomas "Teo T" Nordin ja Isabelle Heitman.  

Kokoonpano menestyi 1990-luvun loppupuoliskolla melko hyvin ympäri Pohjois-Eurooppaa. Yhtyeen keskeiset albumit *Finally* ja *The Take Off* kohosivat myös Suomessa myydyimpien levyjen top 10 -listalle. Debyyttialbumi* Finally* oli parhaimmillaan Suomen virallisen listan sijalla 2 . 

Solid Basen tunnettuja kappaleita ovat muun muassa "Mirror, Mirror", "You Never Know", "Come'n Get Me" ja "Let It All Be Sunshine". Yhtye hiipui vuonna 2002 julkaistun *In Action* -albumin jälkeen.   

Solid Base teki paluun vuonna 2013 ja keikkaili ahkerasti myös Suomessa. Laulajana oli silloin norjalainen Camilla Alvestad, joka tunnettiin myös Reset-yhtyeestä. 

Single "WET" julkaistiin 16.9.2015. 

Single "We're gonna rock it!" julkaistiin 2017. 

Vuonna 2017 Camilla poistui kokoonpanosta ja Veronika Färestål aloitti uutena laulajana.   

Vuodesta 2018 lähtien laulajana on toiminut Jenny Redenqvist.

Vuodesta 2025 lähtien laulajana on toiminut Simone Glud

## Diskografia
* *[[Finally]]* (1996)
* *[[The Take Off]]* (1998)
* *[[Express (Solid Basen albumi)|Express]]* (1999)
* *[[In action|In Action]]* (2002)
* *[[The Greatest Hits (Solid Base)|The Greatest Hits]]* (2004).

## Lähteet
Aukkoautomatiikka

**Aukkoautomatiikka** on monista kameroista löytyvä puoliautomaattinen kuvausohjelma, jossa kuvaaja säätää kameran aukon haluamakseen ja kameran automatiikka säätää suljinajan aukkoarvoon sopivaksi niin että oikeanlainen valotus saavutetaan. Aukkoautomatiikka () lyhennetään yleensä **Av** tai **A**.

Aukkoautomatiikka on hyvä valinta kuvaajalle, joka haluaa vaikuttaa joihinkin säätöihin, kuten ISO-herkkyyteen ja syvyysterävyyteen ja antaa kameran säätää valotuksen ympäröivään valaistukseen sopivaksi. Esimerkiksi orjasalamaa käytettäessä on kuvaajan säädettävä aukko itse, jotta salama valottaa kuvan oikein.
Ugress

**Ugress** on electronica-projekti Bergenistä, Norjasta. Projektin isä on Gisle Martens Meyer.

Ugress on julkaissut viisi albumia: *Resound* (2002) kiipesi toiselle sijalle Norjan virallisella top-listalla. Seuraava albumi, *Cinematronics*, julkaistiin kaksi vuotta myöhemmin. Kolmas albumi, *Unicorn*, julkaistiin tammikuussa 2008 ja se oli samalla ensimmäinen Ugress-albumi, jonka julkaisi Gisle Martens Meyerin oman levy-yhtiö  Uncanny Planet Records. *Reminiscience* julkaistiin 2009, *Collectronics* vuonna 2010 ja *Planet U*, joka julkaistiin vuonna 2011. *Collectronics* on kokoelma-albumi, joka koostuu yhtyeen julkaisemista singleistä ja EP:istä.

Sana ugress tarkoittaa rikkaruohoa norjaksi.

Ugressin musiikki muistuttaa Crystal Methodin, Chemical Brothersin ja Propellerheadsin musiikkia. Joitain samankaltaisuuksia Röyksoppin kanssa on mainittu, mutta Ugressin tyylinlla on sanottu olevan "likaisempaa". Ugress käyttää paljon sampleja monilta muilta artisteilta ja televisio-ohjelmista. Ugress ei ole ainoa Gisle Martens Meyerin projekti, vaan vain yksi Uncanny Planet Recordsin monista projekteista.

## Diskografia
* *[[E-Pipe]]* - rajoitettu versio 12" LP (2000)
* *[[Ugress Promo EP]]* - rajoitettu versio CD (2001)
* *[[Loungemeister]]* - rajoitettu versio 12" LP (2002)
* *[[Resound]]* (2002)
* *[[La Passion De Jeanne D'Arc]] - mykkäelokuvan [[soundtrack]] - rajoitettu versio CD (2003)
* *Cinematronics* (2004)
* *Cowboy Desperado* - Promo CD (2005)
* *Unicorn* (2008)
* *Reminiscience* (2009)
* *Collectronics* (2010)
* *Planet U* (2011)
* *Aelita – Queen Of Mars* (2013)
* *Häxan* (2016)
* *It Came From Beyond Eternal September* (2016)
* *The Wrong Future* (2018)
* *Black Anorak* (2018)
* *Ghoststorm* (2019)
* *Scavenger Royale* (2021)

Ugress on myös julkaissut ilmaiseksi jaettavia EP-levyjä

* *Sophisticated Wickedness* (helmikuu 2006)
* *Retroconnaissance* (toukokuu 2006)
* *Kosmonaut'' (lokakuu 2006)

## Lähteet

## Aiheesta muualla
* Uncanny Planet - projektien pääsivu
* Gislen blogi - nykyinen tapahtumien keskus
* Gislewiki - fanien ylläpitämä wiki
Bob Woodward

**Robert Upshur "Bob" Woodward** (s. 26. maaliskuuta 1943, Geneva, Illinois) on yhdysvaltalainen Pulitzer-palkittu journalisti ja kirjailija sekä *[[The Washington Post]]* -sanomalehden varapäätoimittaja.

## Elämä ja ura
Woodward varttui Chicagon esikaupungissa Wheatonissa. Hän opiskeli Yalen yliopistossa historiaa ja englanninkielistä kirjallisuutta ja valmistui vuonna 1965. Työskenneltyään viisi vuotta tiedottajana hänet hyväksyttiin Harvardin oikeustieteelliseen tiedekuntaan. Hän ei kuitenkaan opiskellut juristiksi kuten isänsä, vaan haki ja pääsi töihin *The Washington Postiin* toimittajaksi.

Woodward nousi pian maineeseen päästyään kollegansa Carl Bernsteinin kanssa presidentti Richard Nixonin eroon johtaneen Watergate-skandaalin jäljille. Toimittajakaksikon tutkiva journalismi toi *The Washington Postille* vuoden 1973 Pulitzer-palkinnon, ja heidän tapauksesta kirjoittamansa kirja *Presidentin miehet* nousi lukijalistojen kärkeen.

Woodward nimitettiin *Postin* varapäätoimittajaksi vuonna 1979. Woodwardin johtama toimittajaryhmä toi *Postille* vuonna 2002 jälleen Pulitzer-palkinnon artikkeleillaan edellisen vuoden syyskuun 11. päivän terrori-iskujen jälkiseurauksista.

Woodward tunnetaan myös lukuisista kirjoistaan, joiden aiheina ovat olleet kuuluisuudet näyttelijä John Belushista Washingtonin huippupoliitikkoihin ja Yhdysvaltain presidentteihin. Hänen kaksi uusinta kirjaansa kertovat kriittisesti presidentti Donald Trumpista.

## Bibliografia
* 
* *The Final Days* (1976)
* *The Brethren* (1979)
* *Wired* (1984)
* *Veil: The Secret Wars of the CIA* (1987)
* *The Commanders* (1991)
* *The Agenda* (1994)
* *The Choice* (1996)
* *Shadow* (1999)
* *Maestro* (2000)
* *Bush at War* (2002)
* *Plan of Attack* (2004)
* *The Secret Man: The Story of Watergate's Deep Throat* (2005)
* *State of Denial: Bush at War, Part III* (2006)
* *The War Within: A Secret White House History (2006–2008)* (2008)
* *Obama's Wars* (2010)
* *The Price of Politics* (2012)
* *The Last of the President's Men* (2015)
* *Fear: Trump in the White House* (2018)
* *Rage* (2020)

## Lähteet

## Aiheesta muualla
Richard Durbin

**Richard Joseph ”Dick” Durbin** (s. 21. marraskuuta 1944, East St. Louis, Illinois) on yhdysvaltalainen poliitikko demokraattisesta puolueesta. Vuoden 1997 alusta alkaen hän on ollut Yhdysvaltain kongressin vanhempi senaattori Illinoisin osavaltiosta. Illinoisin nuorempana senaattorina toimii Tammy Duckworth.

Durbinista tuli demokraattien ehdokas korvaamaan eläkkeelle siirtyvän demokraatin Paul Simonin vuonna 1996. Durbin ja Simon ovat pitkäaikaisia ystäviä, ja Durbin pitää Simonia oppi-isänään. Vuonna 2002 Durbin oli yksi niistä 23:sta senaattorista, jotka äänestivät presidentti George W. Bushin Irak 
-päätöslauselmaa vastaan.

Hän toimi Yhdysvaltain senaatin enemmistön(demokraattien) puoluepiiskurina 2007–2015. Hänet valittiin uudelleen enemmistön piiskuriksi 20.1.2021 lähtien, kun demokraattipuolue sai enemmistön senaattiin.

## Lähteet

## Aiheesta muualla
Nicolas Racot de Grandval

**Nicolas Racot de Grandval** (1676 Pariisi – 16. marraskuuta 1753 Pariisi) oli ranskalainen säveltäjä, cembalisti ja näytelmäkirjailija.

Hänen vanhempansa olivat näyttelijä ja taidemaalari Daniel Racot de Grandval sekä Marguerite Poirier. Jo nuorena Nicolas Racot de Grandval liittyi kierteleviin näyttelijäseurueisiin ja asettui myöhemmin Pariisiin. Siellä hän liittyi Dancourt’in eli Floren Cartonin näyttelijäseurueeseen ja Comédie-Française teatteriin. Samaan aikaan hän säesti cembalolla useita viihteellisiä näytöksiä ja balettiesityksiä vuosina 1695–1696 Versaillesissa.

Hän kirjoitti musiikin lukuisiin komediallisiin teatteriesityksiin ja näytelmiin Dancourt’in ja Legrandin seurueissa ollessaan. Hänestä tuli myös urkuri Saint-Eustachen kirkkoon Pariisissa.

Useiden näytelmien lisäksi hänen tuotantoonsa kuuluu myös jossain määrin ilottelevia komedioita kuten esimerkiksi «* Le Pot de chambre cassé*” (Särkynyt potta), jota usein mainitaan hänen poikansa teokseksi. Hän myös teki almanakan vuoden 1745 sananlaskuista nimimerkillä «*Cartouchivandeck*».

Nicolas Racot de Grandvalin poika Charles-François oli myös näyttelijä ja näytelmäkirjailija.

## Lähteet
* Nicolas Racot de Grandvalin draamateokset CÉSAR-sivustossa
Resitaali

**Resitaali** on yhden henkilön esittämä soitin- tai lauluesitys tai yhden säveltäjän töihin keskittyvä esitys. Pianoresitaalien keksijänä pidetään Franz Lisztiä.
Joe Purcell

**Joe Edward Purcell** (29. heinäkuuta 1923 – maaliskuu 1987) oli yhdysvaltalainen lakimies ja demokraattisen puolueen poliitikko, joka toimi Arkansas'n kuvernöörinä kuuden päivän ajan vuonna 1979. Hän syntyi Warrenissa ja valmistui Arkansas'n yliopistosta.
Frank D. White

**Frank Durward White** (4. kesäkuuta 1933 – 21. toukokuuta 2003) oli yhdysvaltalainen republikaanisen puolueen poliitikko, joka toimi Arkansas'n kuvernöörinä vuosina 1981–1983.

White syntyi Texarkanassa, Teksasissa, ja työskenteli poliittisen uransa ohella liikealalla. Arkansas'n kuvernöörinä häntä edelsi ja seurasi Bill Clinton. White kuoli sydänkohtaukseen Little Rockissa toukokuussa 2003.

## Lähteet